Еми Лоуел
Десетилетие

Превод от английски: Цветан Стоянов, —

chitanka.info

Когато ти дойде, бе като червено вино и мед

и твоят вкус изгори устата ми от сладост.

Сега си като сутрешен хляб,

гладък и хубав.

Почти не те вкусвам, защото зная твоя дъх,

но се чувствувам съвсем нахранена.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.